Dambadondogiin Baatarjav

Dambadondogiin Baatarjav (født 2. juni 1961) er en mongolsk handikappet bueskytter, som konkurrerer i åpen klasse. Han skyter stående. 

Han vant i 2008 Mongolias første paralympiske medalje noen sinne, da han vant rekurvbue individuelt ved Paralympiske sommerleker 2008 i Beijing.

 Idrettskarriere 
2000
Baatarjav deltok ved Paralympiske sommerleker 2000, men ble slått ut i kvartfinalen, der han tapte kvartfinalen 93-102 for sørkoreanske Tae Sung An, som vant denne øvelsen.IPC - ''Archery at the Sydney 2000 Paralympic Games - Men's Individual Standing , besøkt 16. september 2016. 

2006
Han deltok ved Asialekene 2006, der han konkurrerte mot funksjonsfriske utøvere, og endte der på 41.-plass med 1167 poeng. 

2008
Ved Paralympiske sommerleker 2008 i Beijing vant han rekurvbue individuelt, etter at han slo kinesiske Chen Yegang i semifinalen og Fabrice Meunier i finalen. Dette var Mongolias første medalje i paralympisk sammenheng. 

2015
Han kom på 9.-plass ved Para-VM i bueskyting i 2015.

2016
Ved Paralympiske sommerleker 2016 kom han også på 9.-plass, delt med bl.a. sin landsmann Ankhbayar Amarbayasgalan. I lagkonkurransen kom Mongolia på 4.-plass. 

 Referanser 

 Eksterne lenker 
 Rio 2016 - Baatarjav Dambadondog 
 Profil hos IPC
 Profil hos Paralympics 2008 (arkivert)

Kategori:Mongolske bueskyttere
Kategori:Mongolske handikappidrettsutøvere
Kategori:Paralympiske mestere for Mongolia
Kategori:Deltakere for Mongolia under Paralympiske sommerleker 2000
Kategori:Deltakere for Mongolia under Paralympiske sommerleker 2008
Kategori:Deltakere for Mongolia under Paralympiske sommerleker 2016
Kategori:Fødsler i 1961